استعرض كريم التاجماوتي، مدير الوكالة الوطنية للمحافظة العقارية والمسح العقاري والخرائطية، أهم حسابات الوكالة لسنة 2019، والمشاريع اللي تنجزات فهذ الفترة واللي ساهمات فتطورات مختلفة. وحسب بلاغ للوكالة، توصلات بيه “كود”، فالحصيلة قدمها التاجماوتي فاجتماع المكتب الإداري للوكالة عن طريق تقنية المحاضرة عن بعد، نهار الجمعة اللي فاتت، ترأسو وزير الفلاحة والصيد البحري والتنمية المستدامة والمياه والغابات، عزيز أخنوش، وشارك فيه الوزير المنتدب لدى رئيس الحكومة المكلف بإدارة الدفاع الوطني، عبد اللطيف لوديي، بالإضافة لممثلي القطاعات الوزارية، وأعضاء المكتب الإداري للوكالة. وكشف التجماوتي، فهذ اللقاء، أن مساحة الأراضي فالمحفظة ف2019 بلغات مليون و48 ألف و546 هكتار، وقال أن الوكالة تلقات 25 فالمية ديال طلبات تحفيظ الأرضي، و18 فالمية ديال سندات ملكية الأراضي المستخرجة من تحفيظ الأراضي، و24 فالمية سندات ملكية الأراضي فالعالم القروي. وكشف بللي الوكالة حققات رقم معاملات ديال 6,7 مليار دالدرهم ف2019، وكتساهم ب3 مليارات درهم من الميزانية العامة للدولة. 
آخر إحصاءات المحافظة العقارية: أزيد من مليون هكتار تحفظات ف2019.. ووصل رقم معاملات الوكالة لـ6,7 مليار درهم